ගසක මුල් වෙනත් කෙනෙකුගේ ඉඩමට ඇදී ගිය අවස්ථාවක එකී වෙනත් අයට ගසේ අයිතියක් නැත. ඔහුට අවශ්‍ය නම් ඔහුගේ ඉඩමට ඇදී ගිය ගසේ මුල් ඔහුට ඉවත් කළ හැකිය යන්නය. එබැවින් පැමිණිලිකරුවන්ට ඉහත දැක්වූ පරිදි හිමිවන්නේ ගසේ භාගයක් පමණක් වන බැවින් එකී මුදලින් දෙකෙන් කොටසක් ඔවුන්ට ලබාගත හැකි බවත් නිගමනය කළේය. එබැවින් පැමිණිලිකරුවන්ට කිතුල් ගසේ මල තලා අලාභ හානියක් සිදු කිරීමට හේතුවක් වූ විත්තිකරු විසින් රුපියල් 12.50 ක මුදලක් ගෙවන ලෙසට නිගමනය කළේය. කොමසාරිස්වරයාගේ තීන්දුව ඉවත් කළ අගවිනිසුරුතුමා අලාභ වශයෙන් විත්තිකරු පැමිණිලිකරුවන්ට රුපියල් 12.50 ක් ගෙවන ලෙසටත් උසාවියේ පවත්වන ලද නඩු විභාගයේ නඩු ගාස්තු විත්තිකරු විසින් පැමිණිලිකරුවන්ට ගෙවන ලෙසත් එසේම ආයාචනා ගාස්තුව ද විත්තිකරු විසින් පැමිණිලිකරුවන්ට ගෙවන ලෙසද නියම කොට කොමසාරිස්තුමාගේ නඩු තීන්දුව ඉවත දැම්මේය.
කොමසාරිස්වරයාගේ තීන්දුව ඉවත් කලේ කවුද?
අගවිනිසුරුතුමා